
				Claudine Bernardes

				Graziela Eskelsen

				Ilustrazioak Ana Barbosa

				Itzulpena Rakel Caballero

				Haurtzaroan abusu, biolentzia eta tratu txarrengatik isilaraziak izatearen mina jasan duten guztiei. 

				Besteen sufrimenduari ahotsa emateko borrokatzen diren pertsona guztiei.

				Haurrek errespeturako eta familia batean zorion, maitasun eta elkar-ulertze giroan hazteko duten eskubidearen alde.

				Nire istorioa kontatuko dizut, eta espero dut zuk nire ahotsa eta harekin batera desagertu baino lehen ni neu entzun ahal izatea.

				Ez dakit zehazki noiz hasi zen dena...

				…baina egun batetan Otsoa niri begira zegoela nabaritu nuen.

				Nire amatxori kontatzen saiatu nintzen, baina berak Otsoa ez zela pertsona gaiztoa esan zidan. 

				Izan ere, pertsona nagusiek nekez sinesten dute munstroak existitzen direnik!

				Egun batean hurbiltzen ari zitzaidala sentitu nuen…

				Ihes egiten saiatu nintzen, baina Otsoak nire logelako eta komuneko kisketak kenduta zituen jada. Dagoeneko ezin nintzen ezkutatu, ateak ezin ziren itxi!

				Otsoak ez zuela berriro egingo hitzeman zidan. Barkamena eskatu zidan eta neskatila ona nintzela esan zuen.

				Irribarre egin zidanean, egiazkoa izan zitekeela ere pentsatu nuen.

				Baina gezurra zen, munstruoek ez baitute inoiz haien hitza betetzen.

